b'\n_START_ARTICLE_\nAmpermeter\n_START_PARAGRAPH_\nAmp\xc3\xaarm\xc3\xa9ter je merilna priprava za merjenje elektri\xc4\x8dnega toka. Pogosto deluje na osnovi magnetnih u\xc4\x8dinkov elektri\xc4\x8dnega toka (instrument na mehko \xc5\xbeelezo, instrument z vrtljivo tuljavo). Poznamo tudi digitalne in druga\xc4\x8dne ampermetre._NEWLINE_Ampermeter ve\xc5\xbeemo v elektri\xc4\x8dno vezje zaporedno. Zato mora imeti \xc4\x8dim manj\xc5\xa1i notranji upor, da s svojim uporom \xc4\x8dim manj vpliva na okoli\xc5\xa1\xc4\x8dine v elektri\xc4\x8dnem vezju. Merilno obmo\xc4\x8dje ampermetra pove\xc4\x8damo tako, da vzporedno z njim zve\xc5\xbeemo vzporedni upornik (angle\xc5\xa1ko\xc2\xa0\xc2\xbbshunt\xc2\xab)._NEWLINE_Vrsta ampermetra za ugotavljanje ali merjenje majhnega elektri\xc4\x8dnega toka je galvanometer.'